Indra Nooyi

Indra Nooyi (lahèr 28 Oktober 1955) panèka pabisnis èksekutif ḍâri India sè bhângsa Amèrika. Èkennal mènangka mantan katua bân pejabat èksekutif palèng tèngghi (CEO) è perusahaan multinasional PepsiCo. Nooyi dhâddhi CEO kalèma' bân bâbinè' partama sè ajabat dhâddhi CEO salanjhângnga sajârâ perusahaan kasebbhut.Dede Surya Pradipta (19 Februari 2018). "Indra Nooyi, Wanita Asia yang Jadi Bos Perusahaan Global Amerika". IDN Times. Èarsipaghi ḍâri vèrsi aslina tangghâl 2020-07-08. Èaksès tangghâl 21-01-2026

Dâlem daftar pangkat taonan sè èrilis sareng Forbes, Nooyi è taon 2017 ècatet bâḍâ è pangkat kaduwâ' ḍâlem daftar 19 bâbinè' palèng apangaro è bidang bisnis bân mènangka bâbinè' palèng apangaro taon 2016 sè bâḍâ è pangkat ka-14, tor bâḍâ è pangkat ka-11 è taon saellana kasebbhut.Caroline Howard (1 November 2017). "The 19 Most Powerful Women In Business 2017: CEOs And More With Ambitious Goals". Forbes. Èaksès tangghâl 21-01-2026

 Karir 
Awwâl dhâddhi bâgiyân dâri PepsiCo taon 1994, Nooyi ajabat mènangka bekkèl Prèsidèn senior tentang stratègi bân pangembhângan perusahaan. Ngawassi akuisisi è taon 1998 ka perusahaan Tropicana Products. È taon 2001, Nooyi ollè jabadhân Prèsidèn tor kapala pejabat kauangan. Polana jabadhân kasebbhut, Nooyi anḍi' tugas ghâbây mandu rèstrukturisasi otama aropa sempalan bisnis rèstoran KFC, Pizza Hut bân Taco Bell sè pas èkennal kalabân sebbhudhân Yum! Brands. Mènangka bâgiyân ḍâri stratègi perusahaan ka diversifikasi produksi kakanan bân minoman sè lebbi masèhat, Nooyi anḍi' tugas amerger kalabân ajhâlâni Quaker Oats Company.Sherman Hollar. "Indra Nooyi | Biography & Facts". Encyclopædia Britannica. Èaksès tangghâl 21-01-2026

Maso' ka bulân Oktober 2006, Nooyi bhuru è jabadhân mènangka CEO jhughân è taon saellana tor arangkep dhâddhi katua pangurus. Nooyi nerrossaghi stratègi PepsiCo mènangka perusahaan kalabân produk konsumèn sè aḍhil ta' noro' ka pajhuwâlân minoman dhâmmang, panèka  lako dhâddhi stratègi sè palèng bhâghus. Nooyi nyorot mènangka CEO bulân Oktober 2018 ngèrèngè malocot jabadhân Katua pangurus è awwâl taon 2019. Jabadhân CEO sè ampon èjhâlâni Nooyi 12 taon abiddhâ èterrossaghi sareng Ramon Laguarta mènangka CEO kaennem. Nyoroddhâ Nooyi mènangka CEO PepsiCo ngorangè kabâdâ'ân bâbinè' sè ajabat mènangka pimpinan è sèttong perusahaan ḍâlem daftar taonan Fortune 500.Ulfa, Rafida (8 Agustus 2018). "Menjabat 12 Tahun, Indra Nooyi Mundur sebagai CEO PepsiCo". Okezone.com. Èaksès tangghâl 21-01-2026

 Kaoḍi'ân personal 
Indra Krishnamurthy lahèr mènangka ana' kaḍuwâ' ḍâlem kalowarghâna. Eppa'na alako è State Bank of Hyderabad, tor embhuk-ghâ sè anyama Chandrika Tandon andi' kalakowan è industri hiburân mènangka panyanyi.

Indra akabin sareng Raj K. Nooyi è taon 1980, sejjhâk ghânèka Indra ngangko' nyamana kalowarghâ lakèna. Salèrana anḍi' ḍuwâ' ana', ana' sè kapèng sèttong negghu' gellar Magister Bisnis Administrasi ḍâri sakola Manajemen Yale, sakola sè paḍâ bâkto Indra ajhâlâni sakola akademik."Indra Nooyi shares two daughters with husband of 37 years". CelebrityFacts. 8 Agustus 2018. Èaksès tangghâl 21-01-2026

 Sombher-sombher